title: Komisijas Īstenošanas regula (ES) Nr. 267/2013 ( 2013. gada 18. marts ), ar ko apstiprina maznozīmīgu specifikācijas grozījumu attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Chianti Classico (ACVN))

text:
               22.3.2013

               LV

               Eiropas Savienības Oficiālais Vēstnesis

               L 82/38

         KOMISIJAS ĪSTENOŠANAS REGULA (ES) Nr. 267/2013
   (2013. gada 18. marts),
   ar ko apstiprina maznozīmīgu specifikācijas grozījumu attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Chianti Classico (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 53. panta 2. punkta otro daļu,
   tā kā:

               (1)

               Regula (ES) Nr. 1151/2012 ir stājusies spēkā 2013. gada 3. janvārī. Ar minēto regulu tika atcelta un aizstāta Padomes 2006. gada 20. marta Regula (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (2).

               (2)

               Saskaņā ar Regulas (EK) Nr. 510/2006 9. panta 1. punkta pirmo daļu Komisija ir izskatījusi Itālijas pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu Chianti Classico, kas reģistrēts saskaņā ar Komisijas Regulu (EK) Nr. 2446/2000 (3), kurā grozījumi izdarīti ar Regulu (ES) Nr. 216/2011 (4).

               (3)

               Pieteikums iesniegts, lai grozītu specifikāciju, precizējot produkta aprakstu, ražošanas metodi un iepakošanu.

               (4)

               Komisija izvērtēja minēto grozījumu un nolēma, ka tie ir pamatoti. Tā kā grozījums ir maznozīmīgs, Komisija to var apstiprināt, nepiemērojot Regulas (ES) Nr. 1151/2012 50.–52. pantā noteikto procedūru,

         IR PIEŅĒMUSI ŠO REGULU.
   1. pants
   Specifikāciju attiecībā uz aizsargāto cilmes vietas nosaukumu Chianti Classico groza saskaņā ar šīs regulas I pielikumu.
   2. pants
   Specifikācijas galveno elementu kopsavilkums ir ietverts šīs regulas II pielikumā.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 18. martā

            Komisijas un tās priekšsēdētāja vārdā –

            Komisijas loceklis

         Dacian CIOLOȘ

      (1)  OV L 343, 14.12.2012., 1. lpp.

      (2)  OV L 93, 31.3.2006., 12. lpp.

      (3)  OV L 281, 7.11.2000., 12. lpp.

      (4)  OV L 59, 4.3.2011., 17. lpp.

      I PIELIKUMS
      Produkta ar aizsargāto cilmes vietas nosaukumu Chianti Classico specifikācijā apstiprina šādus grozījumus.
      —   Produkta apraksts

      Pievienota atsauce uz Toskānas olīvkoku dīgļplazmas reģistru [elenco del germoplasma olivicolo toscano], jo šo dokumentu periodiski atjaunina, lai ņemtu vērā to darbu zinātniskos un ģenētiskos rezultātus, kurus pašreiz veic ar vecajiem olīvkokiem mūsu teritorijā.
      Tātad šo grozījumu nav rosinājusi vis vēlme ieviest jaunas šķirnes, bet gan zināšanu paplašināšana, kas ļauj ieviest šķirnes, kuras pastāv jau ilgi, bet vēl nav aprakstītas un reģistrētas.
      —   Ražošanas metode

         Olīvkoku kultūras raksturīgās īpašības

      Attiecībā uz kultūras audzēšanas vidi ir atzīts par lietderīgu par 20 metriem pazemināt minimālo augstumu virs jūras līmeņa, par kuru zemāk augošus olīvkokus nedrīkst ierakstīt reģistrā, jo teritorijas minimālais augstums kopumā ir 180 metru virs jūras līmeņa. Specifikācijas pirmās redakcijas sagatavošanas laikā pieņemtās mērīšanas sistēmas nebija tik precīzas kā patlaban. Izmantojot mūsdienīgas GPS sistēmas, šo trūkumu varēja novērst un izdarīt precīzus mērījumus.

         Olīveļļas ražošanas apjoms

      Noteikts jauns produkcijas apjoms olīvbirzīm, kuru biezība pārsniedz 500 augu uz hektāru, jo Chianti Classico aizņemtajās platībās ir pagājušā gadsimta 90. gados veikti stādījumi, kuri atbilst tā laika tehniskajiem kritērijiem, taču kuriem noteiktais ierobežojums – 650 kilogramu eļļas no hektāra – ir ekonomiski ļoti neizdevīgs un kavē nozares attīstību.

         Ražas novākšanas un uzglabāšanas metode

      Olīvu transportēšanai līdztekus kastēm var izmantot arī tvertnes un ratiņus, taču tādā gadījumā olīvu nogāde uz eļļas spiedi pārstrādei veicama ražas novākšanas dienā, bet, ja izmanto caurumotas kastes, – trīs (3) dienu laikā.

         Metode pārstrādei eļļā un eļļas partiju veidošana

      Turpmāk ir iespējams olīvu attīrīšanai izmantot gaisu, ja ir jau ieviestas konstruktoru radītas un citās ražotājvalstīs jau izmantotas jaunās tehnoloģiskās sistēmas, lai veiktu pasākumus, kas apliecina izpratni par to, ka ūdens taupīšanai ir arvien lielāka nozīme.

         Atbilstības sertifikāta derīguma termiņš

      Eļļu, kas atbilst specifikācijas standartiem, var fasēt pudelēs līdz tā gada 31. oktobrim, kas ir nākamais pēc olīvu ražas novākšanas, ja ar eļļu līdz 31. decembrim veikta dzidrināšanas filtrācija, taču jebkurā gadījumā ne vēlāk kā sertifikācijas pieteikumā norādītajā datumā.
      Ja eļļas ķīmiskās un organoleptiskās īpašības atbilst specifikācijā paredzētajām prasībām un ja tā uzglabāta pareizi un piemērotos apstākļos, ir pieļaujams, ka eļļas kvalitātes īpašības uzglabāšanas laikā nedaudz mainās, taču ne tādā mērā, lai tā kļūtu neatbilstīga ar ACVN Chianti Classico apzīmētās eļļas kritērijiem. Specifikācija papildināta ar filtrācijas prakses aprakstu, norādot, ka tās mērķis ir dzidrināšana (un nevis vienkārša tilpuma samazināšana) un ka tā veicama vēlākais 31. decembrī, lai sāktu apmācīt olīvu audzētājus lietot uzglabāšanas paņēmienus, kas ir labāk pielāgoti augstas kvalitātes produkta tirdzniecībai.
      Turklāt ir norādīts, ka pēc parauga ņemšanas eļļas fizikālās īpašības vairs nedrīkst mainīties, proti, ja prasībām atbilstīgā eļļa jāsapilda pudelēs vēlākais tā gada 31. oktobrī, kurš ir nākamais pēc ražas novākšanas, un ja dzidrināšanas filtrācija jāveic vēlākais 31. decembrī, bet jebkurā gadījumā – pirms parauga ņemšanas, ja attiecīgais pieteikums saņemts pirms 31. decembra.
      Ar izdarīto grozījumu specifikācija papildināta ar iespēju nefiltrēt, lai neierobežotu lauksaimnieka brīvību, taču eļļa obligāti jāuzglabā inertās gāzes vidē, lai labāk saglabātu eļļas kvalitātes īpašības.
      —   Citur [iepakošana]

      Turpmāk varēs izmantot metāliskus traukus ar ietilpību, kas nepārsniedz 3 un 5 litrus.
      Specifikācijā ierakstīti pat trauki, kuru ietilpība ir mazāka par 100 ml, ar nosacījumu, ka tos nepārdod atsevišķi, bet laiž tirgū iepakojumos, kuros ietilpstošo vienību kopējais tilpums atbilst tiesību aktu prasībām. Grozījums ir kļuvis vajadzīgs, lai izpildītu tirgus prasības, saskaņā ar kurām mazu formātu fasējumi ļauj apmierināt sabiedriskās ēdināšanas nozares vēlmes, jo restorānos nav cieņā izmantot jau aizsāktas pudeles, un lai nodrošinātu produkta veicināšanu ar mērķi darīt to pamanāmāku.

      II PIELIKUMS

         VIENOTS DOKUMENTS

      Regula (EK) Nr. 510/2006 (1)

      “
            CHIANTI CLASSICO
         ”
      EK Nr. IT-PDO-0205-0977-07.11.2011.

         AĢIN ( ) ACVN (X)

      1.   Nosaukums

         Chianti Classico

      2.   Dalībvalsts vai trešā valsts

      Itālija
      3.   Lauksaimniecības produkta vai pārtikas produkta apraksts

      3.1.   Produkta veids

                  1.5. grupa.

                  Eļļas un tauki (sviests, margarīns, eļļa u. c.)

            3.2.   Produkta apraksts, uz kuru attiecas nosaukums (1)

      Neapstrādātai augstākā labuma olīveļļai Chianti Classico jābūt ražotai no tādu reģistrā ierakstītu olīvkoku augļiem, kuri pieder pie Frantoio, Correggiolo, Moraiolo un Leccino šķirnes 80 % apmērā (neatkarīgi no tā, vai olīvkoki pieder pie vienas no tām vai pie dažām, vai kopumā pie visām), bet ne vairāk par 20 % – pie citas vietējās vai citām vietējām reģiona šķirnēm, kurām tomēr jābūt ierakstītām Toskānas olīvkoku dīgļplazmas reģistrā.
      Laižot tirdzniecībā eļļu, kas apzīmēta ar ACVN Chianti Classico, tai jābūt ar šādām īpašībām:

                  —

                  skābums (izteikts oleīnskābē): ne vairāk par 0,5 %,

                  —

                  peroksīda skaitlis: ne lielāks par 12 (mekv. aktīvā O2/kg),

                  —

                  ekstinkcijas koeficients ultravioletajā spektra daļā K232 [ar viļņa garumu 232 nm]: zemāks par vai vienāds ar 2,1, bet K270 [ar viļņa garumu 270 nm]: zemāks par vai vienāds ar 0,2,

                  —

                  oleīnskābes saturs: > 72 %,

                  —

                  kopējais CMP (fenola antioksidantu) saturs: augstāks par 150 ppm,

                  —

                  kopējais tokoferolu saturs: augstāks par 140 ppm.

            Turklāt eļļai jāatbilst šādām pazīmēm:

                  —

                  tās krāsa ir no koši zaļas līdz zaļai ar zeltainu nokrāsu,

                  —

                  tai piemīt izteikts olīveļļas aromāts, un tās garšai raksturīgs olīvu augļainums.

            Vērtēšanas komisijas aizpildītajā apraksta veidlapā jābūt šādiem ierakstiem [kas norāda attiecīgo pazīmju mediānas]:

                  a)

                  zaļu augļu garša: 3–8,

                  b)

                  rūgtums: 2–8,

                  c)

                  sīvums: 2–8.

            3.3.   Izejvielas (tikai pārstrādātiem produktiem)

      —
      3.4.   Dzīvnieku barība (tikai dzīvnieku izcelsmes produktiem)

      —
      3.5.   Īpaši ražošanas posmi, kas jāveic noteiktajā ģeogrāfiskajā apgabalā

      Neapstrādātās augstākā labuma olīveļļas Chianti Classico iegūšanai vajadzīgajām olīvu audzēšanas, olīvu spiešanas un eļļas ražošanas darbībām jānoris vienīgi 4. punktā noteiktajā ražošanas ģeogrāfiskajā apgabalā.
      3.6.   Īpaši noteikumi griešanai, rīvēšanai, iepakošanai u. c.

      Eļļa Chianti Classico ir jāfasē tās ražošanas apgabalā noteiktu tilpumu stikla vai metāla traukos, bet nepārsniedzot piecu (5) litru lielu nominālo tilpumu. Pieļaujamas arī stikla, metāla vai polietilēntereftalāta (PET) materiāla fasējuma vienības, kuru tilpums ir mazāks par 100 ml, ja vien fasējums ļauj ievērot spēkā esošo tiesību aktu prasības attiecībā uz iepakojumos ietilpstošo fasējumu vienību kopējo tilpumu. Traukiem jābūt hermētiski noslēgtiem ar tādu ierīci, lai bez garantijas zīmoga salaušanas fasējumu nevarētu atvērt.
      Neapstrādātās augstākā labuma olīveļļas Chianti Classico iepakošana jāveic ražošanas ģeogrāfiskajā apgabalā, lai labāk garantētu produkta izcelsmes kontroli un nepieļautu, ka šīs olīveļļas pārvadāšana bez taras izraisa 3.2. punktā noteikto raksturīgo īpašību mazināšanos vai zudumu, jo īpaši neapstrādātajai augstākā labuma olīveļļai Chianti Classico piemītošās tipiskās rūgtenuma un sīvuma nianses, ko nosaka fenola antioksidantu saturs un aromātisko vielu sastāvs un saturs. Gaisa skābekļa iedarbība pārliešanas, sūknēšanas, pārvadāšanas un izliešanas laikā var radīt 3.2. punktā aprakstīto neapstrādātās augstākā labuma olīveļļas Chianti Classico specifisko īpašību zudumu, kurš būtu vēl lielāks, ja eļļas iepildīšanu pudelēs veiktu ārpus noteiktā apgabala, jo tad minētās darbības būtu jāveic biežāk.
      3.7.   Īpaši noteikumi marķēšanai

      Līdztekus parastajai tiesību aktos prasītajai un tirdzniecības praksē paredzētajai informācijai uz trauka etiķetes jābūt norādei Olio Extravergine di Oliva Chianti Classico [neapstrādāta augstākā labuma olīveļļa Chianti Classico], aiz kuras tūlīt seko apzīmējums Denominazione di Origine Protetta [aizsargāts cilmes vietas nosaukums], kā arī ražošanas gadam, kas norādīts skaidrā un neizdzēšamā veidā.
      Nosaukumam nedrīkst pievienot nekādu apzīmējumu, kas nav īpaši paredzēts produkta specifikācijā. Taču drīkst iekļaut apzīmējumus, kas norāda ražotāju grupas, uzņēmumu nosaukumus, nekustamos īpašumus vai lauku saimniecības un vietu nosaukumus, kuros ir atsauce uz olīvu ražošanas patieso vietu.
      Nosaukumam jābūt norādītam uz etiķetes ar skaidriem, neizdzēšamiem burtiem un tādā krāsā, kas krasi atšķiras no etiķetes pamatkrāsas. Jebkuras papildu informācijas grafiskās rakstzīmes nedrīkst pārsniegt 50 % no aizsargātā nosaukuma rakstzīmju izmēra.
      4.   Precīza ģeogrāfiskā apgabala definīcija

         Chianti Classico eļļas ražošanas apgabals aptver šādu pašvaldību administratīvo teritoriju Sjēnas [Siena] un Florences [Firenze] provincē: Castellina in Chianti, Gaiole in Chianti, Greve in Chianti un Radda in Chianti pilnībā, bet Barberino Val d’Elsa, Castelnuovo Berardenga, Poggibonsi, San Casciano in Val di Pesa un Tavarnelle Val di Pesa – daļēji.
      Šis apgabals sakrīt ar vīna Chianti Classico ražošanas apgabalu, kas noteikts 1932. gada 31. jūlija starpministriju Dekrētā, kurš 1932. gada 9. septembrī publicēts Itālijas Republikas Oficiālā Vēstneša [Gazzetta Ufficiale della Repubblica Italiana] 209. numurā.
      5.   Saikne ar ģeogrāfisko apgabalu

      5.1.   Ģeogrāfiskā apgabala specifika

      Apgabalā valda savdabīgs klimats un īpaši hidroģeoloģiskie apstākļi, un tam kopš XIV gadsimta ir skaidri noteiktas ģeogrāfiskās robežas.
      Zemes gabalu un klimata ziņā ražošanas apgabals ir samērā viendabīgs, un tam raksturīgi silti un sausi rudeņi, ko nomaina skarbas ziemas. Dabas videi kopumā raksturīgas īpašības, kas ļauj audzēt olīvkoku kultūru to dabiskā izplatības areāla galējā apgabalā; šie faktori ir ietekmējuši un joprojām ietekmē augļu aizmešanās un olīvu nobriešanas procesus.
      Saskaņā ar šajā apgabalā izsenis lietojamiem agrotehniskajiem paņēmieniem augļus, pirms tie sasnieguši fizioloģisko gatavību, novāc tieši no koka.
      Vides siltuma režīma apstākļi ietekmē arī vietējo lauksaimnieku izvēli olīvkoku vainaga veidošanā (parasti veido retinātu vai kausveida vainagu), kas ļauj zarotnei augt plašumā, lai nodrošinātu labāku siltuma un gaismas sadali tajā; tie ir faktori, kas ietekmē olīvkoku attīstību ik gadu, kaut arī šie laikposmi ir neilgi.
      5.2.   Produkta specifika

      Neapstrādāto augstākā labuma olīveļļu Chianti Classico iegūst no Toskānā tradicionāli audzētu šķirņu olīvām, un tā izceļas ar garšas buķeti, ko tai piešķir īpaši šīm olīvām raksturīgais rūgtenums un sīvums apvienojumā ar augļainuma niansēm, kas uztveramas arī ar ožu.
      5.3.   Saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN)

      Neapstrādātās augstākā labuma olīveļļas Chianti Classico ķīmiskās un organoleptiskās īpašības saistītas ar ražošanas apgabala klimatiskajiem apstākļiem, kas tieši ietekmē fenolu sastāvu un daudzumu, ar garšas orgāniem sajūtamā rūgtenuma un sīvuma pakāpi un augļainuma intensitāti.
      Ņemot vērā nepieciešamību pasargāt augļus no pirmajām rudens salnām, aizsākās tradīcija agrai olīvu novākšanai (proti, pirms to ienākšanās beigām). Kaut arī šī prakse ir par iemeslu tam, ka olīveļļas iznākums ir mazāks, tā ļauj novākt olīvas, kad polifenolu saturs tajās vēl ir augsts, un tāpēc pastiprina rūgtenuma un sīvuma garšas nianses, pēc kurām var atpazīt Chianti Classico eļļu. Turklāt krasu temperatūras svārstību dēļ, kādas šim apgabalam raksturīgas rudenī, neapstrādātā augstākā labuma olīveļļa Chianti Classico izceļas arī ar skaidri izteiktu augļainuma aromātu.
      Konkrētāku atpazīstamību apgabalam piešķīra 1716. gadā lielhercoga Kozimo III [Cosimo III] izdots dekrēts, kurā tika noteiktas apgabala pašreizējās robežas, lai atzītu tā vērtīgumu un vīna un olīvu produkcijas raksturīgās īpatnības, – sava veida “ACVN” vēl ilgi pirms šā apzīmējuma noformulēšanas. Izsmeļošajā teorētiskajā un praktiskajā G. Tavanti 1819. gada apcerējumā par olīvām bija uzskaitītas galvenās Chianti Classico apgabalā audzētās šķirnes.

         Atsauce uz specifikācijas publikāciju

      (Regulas (EK) Nr. 510/2006 5. panta 7. punkts)
      Ražošanas specifikācijas konsolidētā redakcija ir pieejama tīmekļa vietnē:
      http://www.politicheagricole.it/flex/cm/pages/ServeBLOB.php/L/IT/IDPagina/3335
      vai
      tieši atverot Lauksaimniecības un mežsaimniecības ministrijas tīmekļa vietnes mājas lapu (www.politicheagricole.it) un tad uzklikšķinot uz Qualità e sicurezza (ekrāna augšdaļas labajā pusē) un, visbeidzot, uz Disciplinari di Produzione all’esame dell’UE.

         (1)  Aizstāta ar Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām.


title: Padomes Īstenošanas regula (ES) 2015/615 (2015. gada 20. aprīlis), ar kuru īsteno Regulu (EK) Nr. 560/2005, ar ko nosaka dažus īpašus ierobežojošus pasākumus, kuri vērsti pret konkrētām personām un vienībām saistībā ar situāciju Kotdivuārā

text:
               21.4.2015

               LV

               Eiropas Savienības Oficiālais Vēstnesis

               L 102/29

         PADOMES ĪSTENOŠANAS REGULA (ES) 2015/615
   (2015. gada 20. aprīlis),
   ar kuru īsteno Regulu (EK) Nr. 560/2005, ar ko nosaka dažus īpašus ierobežojošus pasākumus, kuri vērsti pret konkrētām personām un vienībām saistībā ar situāciju Kotdivuārā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (EK) Nr. 560/2005 (2005. gada 12. aprīlis), ar ko nosaka dažus īpašus ierobežojošus pasākumus, kuri vērsti pret konkrētām personām un vienībām saistībā ar situāciju Kotdivuārā (1), un jo īpaši tās 11.a panta 5. un 6. punktu,
   tā kā:

               (1)

               Padome 2005. gada 12. aprīlī pieņēma Regulu (EK) Nr. 560/2005.

               (2)

               Saskaņā ar minētās regulas 11.a panta 6. punktu Padome pārskatīja Regulas (EK) Nr. 560/2005 IA pielikumā iekļauto sarakstu.

               (3)

               Padome ir secinājusi, ka ierobežojošos pasākumus, kuri ar Regulu (EK) Nr. 560/2005 noteikti attiecībā uz IA pielikumā uzskaitītajām personām, būtu jāturpina piemērot piecām uzskaitītajām personām

               (4)

               Eiropas Savienības Vispārējā tiesa ar 2015. gada 14. janvāra spriedumu lietā T–406/13 (2) atcēla Padomes Īstenošanas Regulu (ES) Nr.479/2014 (3), ar ko īsteno Regulu (EK) Nr.560/2005, tiktāl, cik tas attiecas uz Marcel Gossio kungu. Pēc minētās atcelšanas no Regulas Nr. 560/2005 IA pielikuma arī būtu jāsvītro ieraksts, kas attiecas uz Marcel Gossio.

               (5)

               Sankciju komiteja, kas izveidota saskaņā ar Apvienoto Nāciju Organizācijas (ANO) Drošības padomes Rezolūciju 1572 (2004) par Kotdivuāru, 2015. gada 26. februārī no to personu saraksta, uz kurām attiecas pasākumi, kas noteikti minētās rezolūcijas 9. un 12. punktā, svītroja vienu personu. Ieraksts attiecībā uz minēto personu būtu jāsvītro no Regulas (EK) Nr. 560/2005 I pielikuma.

               (6)

               Turklāt Sankciju komiteja atjaunināja citus ierakstus par personām, uz kurām attiecas pasākumi, kas noteikti ANO Drošības padomes Rezolūcijas 1572 (2004) 9. un 12. punktā.

               (7)

               Tāpēc būtu attiecīgi jāgroza Regulas (EK) Nr. 560/2005 I un IA pielikumā izklāstītais to personu saraksts, kurām piemēro ierobežojošus pasākumus,

         IR PIEŅĒMUSI ŠO REGULU.
   1. pants
   Regulas (EK) Nr. 560/2005 I pielikumu aizstāj ar tekstu šīs regulas I pielikumā.
   2. pants
   Regulas (EK) Nr. 560/2005 IA pielikumu groza tā, kā izklāstīts šīs regulas II pielikumā.
   3. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Luksemburgā, 2015. gada 20. aprīlī

            Padomes vārdā –

            priekšsēdētāja

         F. MOGHERINI

      (1)  OV L 95, 14.4.2005., 1. lpp.

      (2)  2015. gada 14. janvāra spriedums lietā T-406/13, Gossio/Padome.

      (3)  Padomes Īstenošanas regula (ES) Nr. 479/2014 ( 2014. gada 12. maijs ), ar kuru īsteno Regulu (EK) Nr. 560/2005, ar ko nosaka dažus īpašus ierobežojošus pasākumus, kuri vērsti pret konkrētām personām un vienībām saistībā ar situāciju Kotdivuārā (OV L 138, 13.5.2014., 3. lpp.)

      I PIELIKUMS

            “I PIELIKUMS

               To fizisko vai juridisko personu vai vienību saraksts, kas minētas 2., 4. un 7. pantā

            1.   Vārds, uzvārds: CHARLES BLÉ GOUDÉ

            Tituls: nav informācijas. Amats: nav informācijas. Dzimšanas datums: 1.1.1972.. Dzimšanas vieta: a) Guibéroua, Gagnoa, Kotdivuāra, b) Niagbrahio/ Guiberoua, Kotdivuāra, c) Guiberoua, Kotdivuāra. Identifikācijai pietiekami citi vārdi: a) Génie de kpo, b) Gbapé Zadi. Identifikācijai nepietiekami citi vārdi: Général. Valstspiederība: Kotdivuāra. Pases Nr.: a) 04LE66241, izdota 10.11.2005., izdota Kotdivuārā (derīguma termiņš: 9.11.2008.) b) AE/088 DH 12, izdota 20.12.2002., izdota Kotdivuārā (derīguma termiņš: 11.12.2005.), c) 98LC39292, izdota Kotdivuārā (derīguma termiņš: 23.11.2003.). Valsts identifikācijas Nr.: nav informācijas. Adrese: a) Yopougon Selmer, Bloc P 170, Abidjan, Kotdivuāra b) c/o
               Hotel Ivoire, Abidjan, Kotdivuāra c) Cocody (suburb), Abidjan, Kotdivuāra (adrese deklarēta ceļošanas dokumentā Nr. C2310421, kas izdots Šveicē 15.11.2005. un derīgs līdz 31.12.2005.). Sarakstā iekļaušanas datums: 7.2.2006.

               Cita informācija

            Sarakstā iekļaušanas iemeslu kopsavilkums: COJEP (“Jaunie patrioti”) līderis, atkārtoti publiski izteikumi, kuros tiek propagandēta vardarbība pret ANO objektiem un personālu un pret ārvalstniekiem; ielu grupējumu veiktu vardarbības aktu vadīšana un līdzdalība tajos, tostarp piekaušana, izvarošana un nogalināšana bez tiesas sprieduma; ANO, Starptautiskās darba grupas, politiskās opozīcijas un neatkarīgās preses iebiedēšana; starptautisku radiostaciju sabotāža; kavējis Starptautiskās darba grupas, ANO operācijas Kotdivuārā (UNOCI), Francijas bruņoto spēku darbību un miera procesu, kā noteikts Rezolūcijā 1643 (2005).
            3.   Vārds, uzvārds: EUGÈNE N'GORAN KOUADIO DJUÉ

            Tituls: nav informācijas. Amats: nav informācijas. Dzimšanas datums: a) 1.1.1966. b) 20.12.1969.. Dzimšanas vieta: Kotdivuāra. Identifikācijai pietiekami citi vārdi: nav informācijas. Identifikācijai nepietiekami citi vārdi: nav informācijas. Valstspiederība: Kotdivuāra. Pases Nr.: 04 LE 017521, izdota 10.2.2005. (derīguma termiņš: 10.2.2008.) Valsts identifikācijas Nr.: nav informācijas. Adrese: nav informācijas. Sarakstā iekļaušanas datums: 7.2.2006.

               Cita informācija:

            Sarakstā iekļaušanas iemeslu kopsavilkums: Union des Patriotes pour la Libération Totale de la Côte d'Ivoire (UPLTCI) līderis. Atkārtoti publiski izteikumi, kuros tiek propagandēta vardarbība pret ANO objektiem un personālu un pret ārvalstniekiem; ielu grupējumu veiktu vardarbības aktu vadīšana un līdzdalība tajos, tostarp piekaušana, izvarošana un nogalināšana bez tiesas sprieduma; kavējis Starptautiskās darba grupas, UNOCI, Francijas bruņoto spēku darbību un miera procesu, kā noteikts Rezolūcijā 1643 (2005).
            4.   Vārds, uzvārds: MARTIN KOUAKOU FOFIÉ

            Tituls: nav informācijas. Amats: nav informācijas. Dzimšanas datums: 1.1.1968. Dzimšanas vieta: BOHI, Kotdivuāra. Identifikācijai pietiekami citi vārdi: nav informācijas. Identifikācijai nepietiekami citi vārdi: nav informācijas. Valstspiederība: Kotdivuāra. Pases Nr.: nav informācijas. Valsts identifikācijas Nr.: a) 2096927, izdots 17.3.2005., izdots Burkinafaso, b) CNB N.076, izdots 17.2.2003., izdots Burkinafaso (Burkinafaso valstspiederības apliecība), c) 970860100249, izdots 5.8.1997., izdots Kotdivuārā (derīguma termiņš: 5.8.2007.) Adrese: nav informācijas. Sarakstā iekļaušanas datums: 7.2.2006.

               Cita informācija

            Tēva vārds, uzvārds: Yao Koffi FOFIE. Mātes vārds, uzvārds: Ama Krouama KOSSONOU.
            Sarakstā iekļaušanas iemeslu kopsavilkums: Galvenais kaprālis, jauno bruņoto spēku komandants, Korhogo sektors. Viņa pakļautībā esošie bruņotie spēki iesaistījās bērnu kareivju vervēšanā, kā arī nolaupīšanā, piespiedu darba uzspiešanā, seksuālā vardarbībā pret sievietēm, patvaļīgos arestos un nogalināšanā bez tiesas sprieduma, kas ir pretrunā cilvēktiesību konvencijām un starptautiskajām humanitārajām tiesībām; kavējis Starptautiskās darba grupas, UNOCI, Francijas bruņoto spēku darbību un miera procesu, kā noteikts Rezolūcijā 1643 (2005).
            5.   Vārds, uzvārds: LAURENT GBAGBO

            Tituls: nav informācijas. Amats: nav informācijas. Dzimšanas datums: 31.5.1945. Dzimšanas vieta: Gagnoa, Kotdivuāra. Identifikācijai pietiekami citi vārdi: nav informācijas. Identifikācijai nepietiekami citi vārdi: nav informācijas. Valstspiederība: Kotdivuāra. Pases Nr.: nav informācijas. Valsts identifikācijas Nr.: nav informācijas. Adrese: nav informācijas. Sarakstā iekļaušanas datums: 30.5.2011.

               Cita informācija:

            Sarakstā iekļaušanas iemeslu kopsavilkums: Bijušais Kotdivuāras prezidents: miera un izlīguma procesa kavēšana, prezidenta vēlēšanu rezultātu noliegšana.
            6.   Vārds, uzvārds: SIMONE GBAGBO

            Tituls: nav informācijas. Amats: nav informācijas. Dzimšanas datums: 20.6.1949. Dzimšanas vieta: Moossou, Grand-Bassam, Kotdivuāra. Identifikācijai pietiekami citi vārdi: nav informācijas. Identifikācijai nepietiekami citi vārdi: nav informācijas. Valstspiederība: Kotdivuāra. Pases Nr.: nav informācijas. Valsts identifikācijas Nr.: nav informācijas. Adrese: nav informācijas. Sarakstā iekļaušanas datums: 30.3.2011.

               Cita informācija:

            Sarakstā iekļaušanas iemeslu kopsavilkums: Kotdivuāras Tautas frontes (FPI) parlamenta frakcijas vadītājs: miera un izlīguma procesa kavēšana, publiska naida un vardarbības kurināšana.
            8.   Vārds, uzvārds: DÉSIRÉ TAGRO

            Tituls: nav informācijas. Amats: nav informācijas. Dzimšanas datums: 27.1.1959. Dzimšanas vieta: Issia, Kotdivuāra. Identifikācijai pietiekami citi vārdi: nav informācijas. Identifikācijai nepietiekami citi vārdi: nav informācijas. Valstspiederība: Kotdivuāra. Pases Nr.: AE 065FH08. Valsts identifikācijas Nr.: nav informācijas. Adrese: nav informācijas. Sarakstā iekļaušanas datums: 30.3.2011.

               Cita informācija:

            Miris 12.4.2011. Abidjan.
            Sarakstā iekļaušanas iemeslu kopsavilkums: Gbagbo kunga tā dēvētās “prezidentūras” ģenerālsekretārs: piedalīšanās Gbagbo kunga nelikumīgajā valdībā, miera un izlīguma procesa kavēšana, prezidenta vēlēšanu rezultātu noliegšana, piedalīšanās tautas kustību vardarbīgā apspiešanā.”

      II PIELIKUMS
      Tiek svītrots Regulas (EK) Nr. 560/2005 IA pielikumā iekļautais ieraksts par šo personu:
      Marcel GOSSIO.


title: Komisijas Īstenošanas regula (ES) 2017/139 (2017. gada 25. janvāris), ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam

text:
               27.1.2017

               LV

               Eiropas Savienības Oficiālais Vēstnesis

               L 22/8

         KOMISIJAS ĪSTENOŠANAS REGULA (ES) 2017/139
   (2017. gada 25. janvāris),
   ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. panta b) punktu,
   ņemot vērā Eiropas Parlamenta un Padomes 2014. gada 16. aprīļa Regulu (ES) Nr. 510/2014, ar kuru nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm un atceļ Padomes Regulas (EK) Nr. 1216/2009 un (EK) Nr. 614/2009 (2), un jo īpaši tās 5. panta 6. punkta a) apakšpunktu,
   tā kā:

               (1)

               Ar Komisijas Regulu (EK) Nr. 1484/95 (3) ir noteikti sīki izstrādāti noteikumi papildu ievedmuitas nodokļu sistēmas ieviešanai un reprezentatīvās cenas mājputnu gaļas un olu nozarē, kā arī ovalbumīnam.

               (2)

               Regulāri pārbaudot datus, uz kuriem balstīta reprezentatīvo cenu noteikšana mājputnu gaļas un olu nozarē, kā arī ovalbumīnam, kļuvis skaidrs, ka ir jāgroza reprezentatīvās cenas konkrētu produktu importam, ņemot vērā cenu svārstības atkarībā no produktu izcelsmes.

               (3)

               Tādēļ Regula (EK) Nr. 1484/95 būtu attiecīgi jāgroza.

               (4)

               Ņemot vērā to, ka ir jānodrošina šā pasākuma piemērošana iespējami drīz pēc atjaunināto datu nosūtīšanas, šai regulai būtu jāstājas spēkā tās publicēšanas dienā,

         IR PIEŅĒMUSI ŠO REGULU.
   1. pants
   Regulas (EK) Nr. 1484/95 I pielikumu aizstāj ar šīs regulas pielikuma tekstu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 25. janvārī

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 150, 20.5.2014., 1. lpp.

      (3)  Komisijas 1995. gada 28. jūnija Regula (EK) Nr. 1484/95, ar ko nosaka sīki izstrādātus noteikumus par papildu ievedmuitas sistēmas ieviešanu un reprezentatīvo cenu noteikšanu mājputnu gaļas un olu nozarē, kā arī ovalbumīnam, un atceļ Regulu Nr. 163/67/EEK (OV L 145, 29.6.1995., 47. lpp.).

      PIELIKUMS

            “I PIELIKUMS

                        KN kods

                        Preču apraksts

                        Reprezentatīvā cena
                        (EUR/100 kg)

                        Nodrošinājums, kas minēts 3. pantā
                        (EUR/100 kg)

                        Izcelsme (1)

                        0207 12 10

                        Nesadalītas saldētas vistas, t. s. “70 % cāļi”

                        118,5

                        0

                        AR

                        0207 12 90

                        Nesadalītas saldētas vistas, t. s. “65 % cāļi”

                        143,6

                        0

                        AR

                        169,9

                        0

                        BR

                        0207 14 10

                        Bezkaula saldēti gaiļu vai vistu gabali

                        283,3

                        5

                        AR

                        181,7

                        39

                        BR

                        284,9

                        5

                        CL

                        228,5

                        21

                        TH

                        0207 27 10

                        Bezkaula saldēti tītaru gabali

                        335,5

                        0

                        BR

                        344,5

                        0

                        CL

                        0408 91 80

                        Žāvētas olas bez čaumalām

                        350,2

                        0

                        AR

                        1602 32 11

                        Termiski neapstrādāti gaiļa vai vistas gaļas izstrādājumi

                        181,4

                        34

                        BR

         (1)  Valstu nomenklatūra ir noteikta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “citas izcelsmes vietas”.”


title: Komisijas Īstenošanas regula (ES) 2016/1249 (2016. gada 28. jūlijs), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               29.7.2016

               LV

               Eiropas Savienības Oficiālais Vēstnesis

               L 204/115

         KOMISIJAS ĪSTENOŠANAS REGULA (ES) 2016/1249
   (2016. gada 28. jūlijs),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 28. jūlijā

            Komisijas

            un tās priekšsēdētājs vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MA

                  156,1

                  ZZ

                  156,1

                  0707 00 05

                  TR

                  116,3

                  ZZ

                  116,3

                  0709 93 10

                  TR

                  141,4

                  ZZ

                  141,4

                  0805 50 10

                  AR

                  186,3

                  AU

                  158,0

                  CL

                  121,2

                  MA

                  157,0

                  TR

                  153,3

                  UY

                  166,3

                  ZA

                  160,3

                  ZZ

                  157,5

                  0806 10 10

                  BR

                  269,1

                  EG

                  216,1

                  MA

                  191,5

                  MX

                  378,3

                  US

                  233,8

                  ZZ

                  257,8

                  0808 10 80

                  AR

                  178,3

                  BR

                  111,3

                  CL

                  129,3

                  CN

                  74,5

                  NZ

                  138,4

                  US

                  166,4

                  UY

                  99,9

                  ZA

                  107,1

                  ZZ

                  125,7

                  0808 30 90

                  AR

                  196,9

                  CL

                  126,7

                  NZ

                  171,3

                  TR

                  167,7

                  ZA

                  121,1

                  ZZ

                  156,7

                  0809 10 00

                  TR

                  195,5

                  ZZ

                  195,5

                  0809 29 00

                  TR

                  239,4

                  US

                  485,5

                  ZA

                  271,2

                  ZZ

                  332,0

                  0809 30 10 , 0809 30 90

                  TR

                  166,5

                  ZZ

                  166,5

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 711/2014 ( 2014. gada 26. jūnijs ), ar ko groza Regulu (EK) Nr. 1484/95 attiecībā uz reprezentatīvajām cenām mājputnu gaļas un olu nozarē, kā arī olu albumīnam

text:
               27.6.2014

               LV

               Eiropas Savienības Oficiālais Vēstnesis

               L 188/60

         KOMISIJAS ĪSTENOŠANAS REGULA (ES) Nr. 711/2014
   (2014. gada 26. jūnijs),
   ar ko groza Regulu (EK) Nr. 1484/95 attiecībā uz reprezentatīvajām cenām mājputnu gaļas un olu nozarē, kā arī olu albumīnam
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. panta b) punktu,
   ņemot vērā Eiropas Parlamenta un Padomes 2014. gada 16. aprīļa Regulu (ES) Nr. 510/2014, ar kuru nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm un atceļ Padomes Regulas (EK) Nr. 1216/2009 un (EK) Nr. 614/2009 (2), un jo īpaši tās 5. panta 6. punkta a) apakšpunktu,
   tā kā:

               (1)

               Ar Komisijas Regulu (EK) Nr. 1484/95 (3) ir noteikti sīki izstrādāti noteikumi papildu ievedmuitas nodokļu sistēmas ieviešanai un reprezentatīvās cenas mājputnu gaļas un olu nozarē, kā arī olu albumīnam.

               (2)

               Regulāri pārbaudot datus, uz kuriem balstīta reprezentatīvo cenu noteikšana mājputnu gaļas un olu nozarē, kā arī olu albumīnam, kļuvis skaidrs, ka ir jāgroza reprezentatīvās cenas konkrētu produktu ievešanai, ņemot vērā cenu svārstības atkarībā no produktu izcelsmes.

               (3)

               Tāpēc Regula (EK) Nr. 1484/95 būtu attiecīgi jāgroza.

               (4)

               Tā kā jānodrošina šā pasākuma piemērošana iespējami drīz pēc laboto datu nosūtīšanas, šai regulai būtu jāstājas spēkā tās publicēšanas dienā,

         IR PIEŅĒMUSI ŠO REGULU.
   1. pants
   Regulas (EK) Nr. 1484/95 I pielikumu aizstāj ar šīs regulas pielikuma tekstu.
   2. pants
   Šī regula stājas spēkā tās publicēšanas dienā Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 26. jūnijā

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 150, 20.5.2014., 1. lpp.

      (3)  Komisijas 1995. gada 28. jūnija Regula (EK) Nr. 1484/95, ar ko nosaka sīki izstrādātus noteikumus papildu ievedmuitas nodokļu sistēmas ieviešanai un papildu ievedmuitas nodokļu noteikšanai mājputnu gaļas un olu nozarē, kā arī ovalbumīnam un atceļ Regulu Nr. 163/67/EEK (OV L 145, 29.6.1995., 47. lpp.).

      PIELIKUMS

            “I PIELIKUMS

                        KN kods

                        Apraksts

                        Reprezentatīvā cena
                        (EUR/100 kg)

                        Garantija kas minēta 3. pantā
                        (EUR/100 kg)

                        Izcelsme (1)

                        0207 12 10

                        Nesadalītas, saldētas vistas, t. s. “70 % cāļi”

                        122,4

                        0

                        AR

                        0207 12 90

                        Nesadalītas, saldētas vistas, t. s. “65 % cāļi”

                        134,3
                        147,4

                        0
                        0

                        AR
                        BR

                        0207 14 10

                        Atkauloti, saldēti gaiļu vai vistu gabali

                        294,3
                        220,5
                        315,7
                        254,6

                        2
                        24
                        0
                        14

                        AR
                        BR
                        CL
                        TH

                        0207 14 60

                        Saldēti vistu stilbi

                        135,0

                        2

                        BR

                        0207 27 10

                        Atkauloti, saldēti tītaru gabali

                        312,5
                        323,6

                        0
                        0

                        BR
                        CL

                        1602 32 11

                        Termiski neapstrādāti gaiļa vai vistas gaļas izstrādājumi

                        267,9

                        6

                        BR

         (1)  Valstu nomenklatūra noteikta ar Komisijas Regulu (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “citas izcelsmes vietas”.”


title: Komisijas Īstenošanas regula (ES) Nr. 735/2011 ( 2011. gada 22. jūlijs ) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Göttinger Stracke (AĢIN))

text:
               27.7.2011

               LV

               Eiropas Savienības Oficiālais Vēstnesis

               L 195/36

         KOMISIJAS ĪSTENOŠANAS REGULA (ES) Nr. 735/2011
   (2011. gada 22. jūlijs)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Göttinger Stracke (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 7. panta 4. punkta pirmo daļu,
   tā kā:

               (1)

               Saskaņā ar Regulas (EK) Nr. 510/2006 6. panta 2. punkta pirmo daļu Vācijas iesniegtais pieteikums reģistrēt nosaukumu Göttinger Stracke ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (EK) Nr. 510/2006 7. pantu, tāpēc šis nosaukums ir jāreģistrē,

         IR PIEŅĒMUSI ŠO REGULU.
   1. pants
   Šīs regulas pielikumā minēto nosaukumu ieraksta reģistrā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 22. jūlijā

            Komisijas un tās priekšsēdētāja vārdā –

            Komisijas loceklis

         Dacian CIOLOŞ

      (1)  OV L 93, 31.3.2006., 12. lpp.

      (2)  OV C 309, 13.11.2010., 13. lpp.

      PIELIKUMS
      Līguma I pielikumā uzskaitītie lauksaimniecības produkti, kas paredzēti lietošanai pārtikā:

         1.2. grupa.   Gaļas produkti (termiski apstrādāti, sālīti, kūpināti u. c.)

      VĀCIJA

         Göttinger Stracke (AĢIN)


title: Komisijas Īstenošanas regula (ES) Nr. 438/2014 ( 2014. gada 29. aprīlis ), ar ko apstiprina ciprokonazolu kā esošu aktīvo vielu izmantošanai 8. produktu veida biocīdos  Dokuments attiecas uz EEZ

text:
               30.4.2014

               LV

               Eiropas Savienības Oficiālais Vēstnesis

               L 128/68

         KOMISIJAS ĪSTENOŠANAS REGULA (ES) Nr. 438/2014
   (2014. gada 29. aprīlis),
   ar ko apstiprina ciprokonazolu kā esošu aktīvo vielu izmantošanai 8. produktu veida biocīdos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
   tā kā:

               (1)

               Ar Komisijas Regulu (EK) Nr. 1451/2007 (2) ir izveidots novērtējamo aktīvo vielu saraksts to iespējamai iekļaušanai Eiropas Parlamenta un Padomes Direktīvas 98/8/EK (3) I, I A vai I B pielikumā. Ciprokonazols ir minētajā sarakstā.

               (2)

               Ciprokonazols ir novērtēts saskaņā ar Direktīvas 98/8/EK 11. panta 2. punktu izmantošanai 8. produktu veidam “Koksnes konservanti”, kas definēts minētās direktīvas V pielikumā un atbilst 8. produktu veidam, kurš definēts Regulas (ES) Nr. 528/2012 V pielikumā.

               (3)

               Par ziņotāju dalībvalsti tika izraudzīta Īrija, kura saskaņā ar Regulas (EK) Nr. 1451/2007 14. panta 4. un 6. punktu 2012. gada 30. maijā iesniedza Komisijai kompetentās iestādes sagatavotu ziņojumu un attiecīgu ieteikumu.

               (4)

               Dalībvalstis un Komisija ir izskatījušas kompetentās iestādes ziņojumu. Saskaņā ar Regulas (EK) Nr. 1451/2007 15. panta 4. punktu izskatīšanas gaitā izdarītie secinājumi tika iekļauti novērtējuma ziņojumā, ko Biocīdu pastāvīgā komiteja izskatīja 2014. gada 13. martā.

               (5)

               Minētais novērtējuma ziņojuma liecina, ka biocīdi, kurus izmanto 8. produktu veidam un kuri satur ciprokonazolu, varētu atbilst Direktīvas 98/8/EK 5. pantā noteiktajām prasībām, ja vien ir izpildītas konkrētas specifikācijas un norādījumi par to izmantošanu.

               (6)

               Tāpēc ir lietderīgi apstiprināt ciprokonazolu izmantošanai 8. produktu veida biocīdos ar noteikumu, ka tiek ievērotas minētās specifikācijas un nosacījumi.

               (7)

               Tā kā novērtēšana neskāra nanomateriālus, saskaņā ar Regulas (ES) Nr. 528/2012 4. panta 4. punktu apstiprinājumam nebūtu jāattiecas uz tādiem materiāliem.

               (8)

               Ziņojumā secināts, ka ciprokonazols atbilst kritērijiem klasificēšanai par toksisku reproduktīvajai sistēmai kategorijā 1B saskaņā ar Eiropas Parlamenta un Padomes Regulu (EK) Nr. 1272/2008 (4) un par ļoti noturīgu (vP) un toksisku (T) saskaņā ar Regulas (EK) Nr. 1907/2006 XIII pielikumu. Lai gan spēkā esošā saskaņotā ciprokonazola klasifikācija būtu jāpārskata saskaņā ar Regulas (EK) Nr. 1272/2008 37. pantu, šīs vielai piemītošās būtiskās īpašības vajadzētu ņemt vērā, kad nosaka apstiprināšanas periodu.

               (9)

               Tā kā Regulas (ES) Nr. 528/2012 90. panta 2. punkta pirmajā daļā minētie nosacījumi nav izpildīti, būtu jāievēro līdzšinējā prakse saskaņā ar Direktīvu 98/8/EK. Tāpēc apstiprināšanas periodam vajadzētu būt pieciem gadiem.

               (10)

               Tomēr attiecībā uz produktu atļauju piešķiršanu atbilstīgi Regulas (ES) Nr. 528/2012 23. pantam ciprokonazolu uzskata par aizstājamu vielu saskaņā ar minētās regulas 10. panta 1. punkta a) un d) apakšpunktu.

               (11)

               Pirms aktīvās vielas apstiprināšanas būtu jāpaiet pietiekami ilgam laikam, lai ieinteresētās personas varētu veikt pasākumus, kas nepieciešami jauno prasību izpildei.

               (12)

               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Ciprokonazolu apstiprina kā aktīvo vielu izmantošanai 8. produktu veida biocīdos, ievērojot specifikācijas un nosacījumus, kas noteikti pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 29. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 167, 27.6.2012., 1. lpp.

      (2)  Komisijas 2007. gada 4. decembra Regula (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (OV L 325, 11.12.2007., 3. lpp.).

      (3)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).

      (4)  Eiropas Parlamenta un Padomes 2008. gada 16. decembra Regula (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).

      PIELIKUMS

                  Vispārpieņemtais nosaukums

                     IUPAC nosaukums
                  Identifikācijas numuri

                  Aktīvās vielas minimālā tīrības pakāpe (1)

                  Apstiprināšanas datums

                  Apstiprinājuma beigu datums

                  Produkta veids

                  Īpaši nosacījumi (2)

                  Ciprokonazols

                     IUPAC nosaukums:
                  (2RS,3RS;2RS,3SR)-2-(4-hlorofenil)-3-ciklopropil-1-(1H-1,2,4-triazol-1-il)butān-2-ols
                  EK Nr.: nav norādīts

                     CAS Nr.: 94361-06-5
                  Ciprokonazolam ir divi diastereomēri.
                  A diastereomērs: enantiomēru pāris, kur 2-hidroksi grupa un 3-ūdeņradis atrodas tajā pašā pusē (2S, 3S and 2R, 3R).
                  B diastereomērs: enantiomēru pāris, kur 2-hidroksi grupa un 3-ūdeņradis atrodas pretējās pusēs (2R, 3S un 2S, 3R).
                  Tehniskais ciprokonazols ir aptuveni 1:1 maisījums no abiem diastereomēriem, no kuriem katrs ir tieši 1:1 maisījums no enantiomēriem.

                  940 g/kg
                  Ciprokonazolam ir divi diastereomēri.
                  (A diastereoizomērs: 430–500 g/kg,
                  B diastereoizomērs: 470–550 g/kg)

                  2015. gada 1. novembris

                  2020. gada 31. oktobris

                  8

                  Ciprokonazolu uzskata par aizstājamu vielu saskaņā ar Regulas (ES) Nr. 528/2012 10. panta 1. punkta a) un d) apakšpunktu.
                  Produkta novērtēšanā īpaša uzmanība jāpievērš saskarei ar vielu (iedarbībai), riskiem un efektivitātei, kas saistīti ar katru lietojumu, uz kuru attiecas atļaujas pieteikums, bet kas nav skatīts aktīvās vielas Savienības līmeņa riska novērtējumā.
                  Lai saņemtu atļauju, jāievēro šādas prasības:

                              1)

                              rūpnieciskiem lietotājiem nosaka drošas darba metodes un attiecīgus organizatoriskus pasākumus. Ja iedarbību nevar samazināt līdz pieņemamam līmenim, izmantojot citus līdzekļus, produkti jālieto, izmantojot piemērotus individuālās aizsardzības līdzekļus;

                              2)

                              produktus nav atļauts izmantot rūpnieciski ar dubulto vakuuma impregnēšanu, ja vien nav iesniegti dati, kas apliecina, ka produkts neradīs nepieļaujamu risku, vajadzības gadījumā izmantojot piemērotus riska mazināšanas pasākumus;

                              3)

                              jāveic atbilstoši riska mazināšanas pasākumi augsnes un ūdeņu aizsardzībai. Konkrētāk:

                                          a)

                                          atļauto produktu marķējumā un vajadzības gadījumā drošības datu lapās norāda, ka rūpnieciskais lietojums notiek slēgtā teritorijā vai uz stingras necaurlaidīgas pamatnes ar aizsargsienu, ka tikko apstrādāta koksne pēc apstrādes uzglabājama nojumē un/vai uz stingras necaurlaidīgas pamatnes, lai novērstu tiešu noplūdi augsnē vai ūdenī, un ka nopilējušie vai notecējušie produkti tiek savākti atkārtotai izmantošanai vai iznīcināšanai;

                                          b)

                                          produktus nav atļauts izmantot tādas koksnes rūpnieciskā apstrādē, kas tiks pakļauta laikapstākļu iedarbībai, vai tādas koksnes apstrādei, kuru izmantos āra konstrukcijās, ja vien nav iesniegti dati, kas apliecina, ka produkts neradīs nepieļaujamu risku, vajadzības gadījumā izmantojot piemērotus riska mazināšanas pasākumus.

         (1)  Tīrība, kas norādīta šajā slejā, bija tās aktīvās vielas minimālā tīrības pakāpe, kuru izmantoja novērtēšanai, ko veica saskaņā ar Regulas (ES) Nr. 528/2012 8. pantu. Aktīvās vielas tīrības pakāpe tirgū laistajā produktā var būt tāda pati vai citāda, ja ir pierādīts, ka tā ir tehniski līdzvērtīga novērtētajai aktīvajai vielai.

         (2)  Regulas (ES) Nr. 528/2012 VI pielikumā minēto vienoto principu īstenošanai vajadzīgo novērtēšanas ziņojumu saturu un secinājumus sk. Komisijas tīmekļa vietnē: http://ec.europa.eu/comm/environment/biocides/index.htm.